དཔལ་ཆེན་བཀའ་འདུས་རྒྱ་མཚོ་ལས།སྒྲུབས་པའི་ཁོག་འབུ་བས་རིན་པོ་ཆེའི་ཟ་མ་ཏོག་ཅེས་བྱ་བ་བཞུགས།།།།

ཿ།ཆོས་ཉིད་ཞི་ལས་མི་འགྱུར་རྡོ་རྗེ་ཅན།།སྙིང་རྗེའི་གཞན་དབང་གར་དག་ལ་ཆགས་པ།།དཔལ་ཆེན་ཡོངས་རྫོགས་འདུས་པའི་སྒྲུབ་ཆེན་གྱི།།ཁོག་བབུབས་རིན
ཆེན་ཟ་མ་ཏོག་འདིའོ།།དེ་ལ་གཉིས།རྡོ་རྗེ་ཐེག་པའི་སྤྱི་དོན་བཤད་པ་དང་།བྱ་བའི་ལས་རིམ་བཤད་པའོ།།དང་པོ་ལ་བཞི།སྒྲུབ་གཞི་ལས་ཀྱི་ཕྱག་རྒྱ་དང་།སྒྲུབ་བྱེད་དམ་ཚིག་གི
ཕྱག་རྒྱ་དང་།བསྒྲུབ་བྱ་ཆོས་ཀྱི་ཕྱག་རྒྱ་དང་།བསྒྲུབ་འབྲས་ཕྱག་རྒྱ་ཆེན་པོའོ།།དང་པོ་ནི་དཀྱིལ་འཁོར་གྱི་ལས་རིམ་རྣམས་ཆོས་བྱ་བ་མོ་ཡུམ་གྱི་མཁའ་ཀློང་དང་འབྲེལ་བའོ།།
གགཉིས་པ་ནི་དེ་ཐམས་ཅད་ཡིད་བྱེད་པ་པོ་དམ་ཚིག་དང་སྡོམ་པའི་ཀུན་སྤྱོད་དང་འབྲེལ་པའོ།།གསུམ་པ་ནི།ཕ་རོལ་ཏུ་ཕྱིན་པ་དྲུག་ལ་བརྟེན་ནས་རིག་འཛིན་རྣམ་པ་བཞིའི་ཆོས་ཉིད

འབྲེལ་པའོ།།བཞི་པ་ནི་སྐུ་གསུམ་ཡན་ལག་བདུན་ལྡན་གྱི་རང་བཞིན་ཕྱག་རྒྱ་ཆེན་པོའི་གོ་འཕང་ལ་འབྲེལ་བའོ།།གཉིས་པ་བྱ་བའི་ལས་རིམ་བཤད་པ
ལ་གཉིས།ཕུན་སུམ་ཚོགས་པ་ལྔ་ལྡན་གྱིས་གཞི་བཟུང་ནས་ལས་ཀྱི་རིམ་པས་དཀྱིལ་འཁོར་བཅའ་བ་དང་།དེ་ཉིད་བསྙེན་ཅིང་སྒྲུབ་པའི་རིམ་པའོ།།དང་པོ་ལའང་སྔོན་འགྲོས
ཆོ་ག་དང་།དངོས་གཞིའི་རིམ་པ་གཉིས་ལས།དང་པོ་ནི།རང་གཞུང་རྩ་བར།དང་པོ་དབེན་ཞིང་ཉམས་དགའི་གནས།།གྲུབ་ཐོབ་ཞབས་ཀྱིས་བཅག་པ་དང་།།ཁྱད་པར
དུར་ཁྲོད་རྩུབ་འགྱུར་ཚལ།།ཞེས་པས་མཚན་ཉིད་དང་ལྡན་པའི་གནས་སུ་སྔོན་འགྲོའི་དང་པོ་སའི་ཆོ་ག་ལ་ལྔ་ལས།དང་པོ་ས་བརྟག་པ་ནི།ཕྱེ་ལེགས་པར་བརྟགས་ཏེ་

བརྐོས་པའི་རེ་ལྔ་བསལ་བས་ཤུལ་ཕྱུར་བུར་ཁེངས་པ་བཟང་།མ་ཁེངས་ན་ངན་པས།སྦྱིན་སྲེག་ལ་སོགས་སེལ་ཐབས་བྱའོ།།གཉིས་པ་བླང་བ་ནི།གཞི་དེ་གཟུགས་ཅན་གྱིས་བདག་ན་རིན་བཙལ་ཞིང་ཚིག་གིས་
ཀྲོལ་ཏེ་བླང་ངོ་།མི་སྣང་བ་ལ་བླང་བ་ནི་གྲུབ་ན་གཉུག་མར་གནས་པ་ལ་ཆ་གསུམ་དང་མིན་ནའང་གསེར་སྐྱེམས་དང་གཏོར་མ་བཤམས་ལ་ཨ་ཀཱ་རོས་བསྔོས་ཏེ་མཆོད་སྦྱིན་གཏོར་མ་འདི་བཞེས་ལ།སོགས།
ཀྱིས་ཕྲིན་ལས་བཅོལ།བྱེ་བྲག་ཏུ་ས་ལྟར་མཎྜལ་ཟླུམ་པོ་པ་བྱུང་དང་དྲིས་བྱུགས་པ་ལ་མེ་ཏོག་གི་ཚོམ་བུ་བཀོད་པའི་མདུན་དུ་ཉེར་སྤྱོད་དང་གཏོར་མ་བཤམ་ལ།བདག་ཉིད་ཡི་དམ་གྱི་སྐུར་གསལ་བས་སྟོང་
པའི་འི་ངང་ལས་པད་ཟླའི་སྟེང་དུ་པཾ་ལས།སའི་ལྷ་མོ་གསེར་བཙོ་མའི་མདོག་ཅན་བུམ་པ་བསྣམས་པ་བསྐྱེད་ནས།ཨོཾ་པྲི་ཐཱི་དི་དྷེ་ཝཱི་ས་མ་ཡ་ཛ་ཛཿཞེས་བརྗོད་པས་སའི་ལྷ་མོ་ལ་ཀླུ།
གགཉན་ས་བདག་གིས་བསྐོར་བ་སྤྱན་དྲངས།ཛཿཧཱུྃ་བཽ་ཧོས་བསྟིམ།ཨོཾ་ཨཱཿཧཱུྃ་གིས་མཆོད་པ་བརླབ།རང་སྔགས་ལ་ཨརྒྷཾ་པུཥྤེ་སོགས་བཏགས་པས་ཉེར་སྤྱོད་དང་།ཨ་ཀཱ་རོས་
གཏོར་མ་བསྔོ།།སྐྱོབས་པ་སངས་རྒྱས་ཐམས་ཅད་ཀྱི།།སྤྱོད་པའི་ཚུལ་དང་ཁྱད་པར་དང་།།ས་དང་ཕ་རོལ་ཕྱིན་རྣམས་ལ།།ལྷ་མོ་ཁྱོད་ནི་དབང་དུ་གྱུར།།ཤཱཀྱ

སེང་གེ་སྐྱོབ་པ་ཡིས།།ཇི་ལྟར་བདུད་ཀྱི་སྡེ་བཅོམ་པ།།དེ་བཞིན་བདག་གིས་བདུད་སྡེ་ལས།།རྒྱལ་བར་བྱས་ཏེ་དཀྱིལ་འཁོར་བྲི།།དེ་ཕྱིར་ས་འདི་གནང་བར་མཛོད།།
ཅེས་ས་བརྗོད་པས་དེས་ཀྱང་རྡོ་རྗེ་འཛིན་པ་ཁྱེད་ཅི་དགའ་བ་ལོངས་སྤྱོད་ཅིག་ཅེས་གནང་བ་སྦྱིན་པར་བསམས་པ།གཏོར་མ་ཕུལ་ལ་བཛྲ་མྲྀ་གྱིས་རང་གནས་སུ་བཏང་ངོ་།།གསུམ་པ་དབང་དུ་བྱ་བ་ནི།ཙན་དན།
ནན་སེ་ང་ལྡེང་གི་ཕུར་བུ་མདུན་དུ་བཀོད་ལ།བདག་ཉིད་ཡི་དམ་དུ་གསལ་བའི་ཐུགས་ཀའི་ཧཱུཾ་ལས་འོད་ཟེར་འཕྲོས།ཕུར་བུ་ལ་ཐིམ།དེ་ཉིད་དཔལ་རྟ་མགྲིན་གྱི་སྐུར་གྱུར་པར་བསམས་ཏེ་ཕུར
བུས་ལ་གདབ་པའམ་བཀོད་ནས།ཧཱུྃ་པདྨཱནྟ་ཀྲྀཏ་ཧཱུྃ་ཕཊ་ཅེས་བཏབ་ཏེ་ལན་བདུན་བཟླས་པས།ཕུར་བུ་ལས་འཕྲོས་པའི་འོད་ཟེར་དམར་པོས་ས་གཞི་ཁྱབ་ཅིང་བདག་གི་དབང་དུ་གྱུར་པར་བསམ་
མོ།།བཞི་པ་སྦྱང་བ་ནི།ལག་པ་གཡས་པའི་སོར་མོ་ལྔ་ཕྲལ་བ་རྡོ་རྗེ་རྩེ་ལྔ་པར་བསམས་ལ་ཤར་དང་བྱང་ཅུང་ཟད་གཞོལ་བའི་སྟེང་གི་ཁོར་ཡུག་ཏུ་བསྐོར་ཞིང་ས་ལའང་བཞག་ནས།ཨོཾ་ཧ་ན་ཧ་ན་ཧཱུཾ་ཕཊཿཅེས་
བརྗོད་ཅིང་རྡོ་རྗེ་ལས་བྱུང་བའི་འོད་ཟེར་གྱིས་སྣོད་བཅུད་དུ་འཛིན་པ་སྦྱངས།ཨོཾ་བྷུ་ཁཾ་ཞེས་བརྗོད་པས་ས་ཕྱོགས་ཐམས་ཅད་ནམ་མཁའི་རང་བཞིན་དུ་གྱུར་པར་སྒོམ།ལྔ་པསྲུང་བ་ནི།།

རང་ཉིད་ཡི་དམ་དུ་གསལ་བའི་མིག་གཉིས་ཉི་ཟླ་མིག་འབྲས་ཧཱུྃ་ལས་མེད་པུང་འབར་བས་བགེགས་དང་ལོག་པར་འདྲེན་པའི་ཚོགས་ལ་གཟིར་བས་རྣམ་སྨིན་གྱི་ལུས་བསྲེགས་ཤིང
སེམས་ཆོས་ཉིད་ཀྱི་ངང་དུ་ར་རོས་པར་བསམས་ལ་རྐང་པ་རྡོ་རྗེའི་འགྲོས་ཀྱིས་བསྐོར་ཞིང་ཨོཾ་སཱུརྱ་ཙནྡྲ་ཛྭ་ལ་ཛྭ་ལ་ཧཱུྃ་ཕཊ་ཅེས་བརྗོད་ཅིང་སྦྲོན་ཆས་སུ་ཞུགས་ཏེ་རྐང་པ་བྱིན་གྱིས་བརླབས་ནས་གར་གྱི་གཞི་
བཅའ་བ་སྔོན་དུ་བཏང་སྟེ་ཁྲོ་བོ་བཅུའི་སྟངས་སྟབས་སུ་ཕུར་པ་རྒྱུད་ལུགས་ལས་འབྱུང་བ་ལྟར་བྱའོ།།སྐབས་འདིར་དགེ་བའི་དཔུང་བསྐྱེད་ཕྱིར།སརྦྦ་གདབ་པ།སྲོག་བསླུ་ཉེའུ་འདོན།བཤགས་སྐོང་ཞི་བའི་སྦྱིན
སྲེག།མགྲོན་བཞི་ལ་མཆོད་སྦྱིན་ཅི་འབྱོར།གཟུངས་མདོ་སྒྲོགས་པ།ཁྱད་པར་གནས་ཀྱི་ཤར་དུ་ཤེར་ཕྱིན།ལྷོར་སྟོབས་པོ་ཆེ།ནུབ་ཏུ་ལང་གཤེགས།བྱང་དུ་ཏོག་གཟུངས་འདོན་པ་རྣམས་ཅི་འགྲུབ་བྱའོ།།
དེ་ནས་མཚམས་གཅོད་པ་ལ་ལྔའི།དང་པོ་ཕྱི་མཚམས་བཅད་པ་ནི།སྲུབ་ཁང་གི་ཕྱི་རོལ་གོམ་པ་བདུན་ཅུ་རྩ་བཞིའི་སར་རྒྱལ་ཐོ་གཟུག་ཅིང་མཆོད་གཏོར་བཤམས་ལ།རང་གི་ཐུགས་ཀ་ནས་འོད་ཟེར
འའཕྲོས་རི་རབ་ཀྱི་ཤར་ཕྱོགས་ནས་རྒྱལ་པོ་ཆེན་པོ་ཡུལ་འཁོར་སྲུངས་འཁོར་བཅས།བཛྲ་ས་མཱ་ཛཿས་སྤྱན་དྲངས་ཛཿཧཱུྃ་བཾ་ཧོས་བསྟིམ།ཨོཾ་དྷཱི་ཏ་རསྠ་ཧཱུྃ་ཛཿཞེས་བཟླ།རང་སྔགས་དེ་ལ་

ཨརྒྷཾ་སོགས་བཏགས་པས་ཉེར་ཁྱོད་དང་།ཨ་ཀ་རོས་གཏོར་མ་ཕུལ་པ།བྷྲཱུྃ།རི་རབ་གླིང་བཞིའི་ཤར་ཕྱོགས་ནས།།དཔལ་ལྡན་རྒྱལ་པོ་ཡུལ་འཁོར་སྲུང་།།ཕྱོགས
སྲུང་རེ་བ་བསྐང་བའི་ཕྱིར།།འདིར་བྱོན་མཆོད་སྦྱིན་གཏོར་མ་བི་ཞེས།།དྲི་ཟའི་གདོན་རྣམས་མཚམས་ཆོད་ཅིག།ཅེས་ཕྲིནཱ་ལས་བཅོལ།ཏིཥྛ་བཛྲས་བརྟན་པར་བྱ།དེ་བཞིན་དུ་གཞན་
གསུམ་མོ་སོང་ཡང་རིགས་འདྲེ་བས་ལྷོར།རི་རབ་ཀྱི་ལྷོ་ཕྱོགས་ནས་རྒྱལ་པོ་འཕགས་སྐྱེས་པོ་འཁོར་བཅས།རང་ཐགས་བེ་རུ་དྷ་ཀ་ཧཱུྃ་ཛཿཧཱུྃ།རི་རབ་གླིང་བཞིའི་ལྷོ་ཕྱོགས་ནས།།དཔལ་
ལྡན་རྒྱལ་པོ་འཕགས་སྐྱེས་པོ།།ཕྱོགས་བསྲུང་རེ་བ་བསྐང་བའི་ཕྱིར།།འདིར་བྱོན་མཆོད་སྦྱིན་གཏོར་མ་བཞེས།།གྲུལ་བུམ་གདོན་རྣམས་མཚམས་ཆོད་ཅིག།ཅེས་དང་ནུབ།རི་རབ་
ཀྱི་ནུབ་ཕྱོགས་ནས་རྒྱལ་པོ་ཆེན་པོ་སྤྱན་མི་བཟང་འཁོར་བཅས།རང་སྔགས་བེ་རུ་པཀྵ་ཧཱུྃ་ཛཿཧཱུཾ།རི་རབ་གླིང་བཞིའི་ནུབ་ཕྱོགས་ནས།།དཔལ་ལྡན་རྒྱལ་པོ་སྤྱན་མི་བཟང་།།ཕྱོགས
བསྲུང་ངེ་བ་བསྐང་བའི་ཕྱིར།།འདིར་བྱོན་མཆོད་སྦྱིན་གཏོར་མ་བཞེས།།ཀླུ་དབང་གདོན་རྣམས་མཚམས་ཆོད་ཅིག།ཅེས་དང་བྱང་།རི་རབ་ཀྱི་བྱང་ཕྱོགས་ནས་རྒྱལ་པོ་ཆེན་པོ་རྣམ་ཐོས་སྲས

འཁོར་བཅས།རང་སྔགས་བཻ་ཤྲ་མ་ཎ་ཧཱུྃ་ཛཿཧཱུྃ།རི་རབ་གླིང་བཞིའི་བྱང་ཕྱོགས་ནས།།དཔལ་ལྡན་རྒྱལ་པོ་རྣམ་ཐོས་སྲས།།ཕྱོགས་བསྲུང་རེ་བ་བསྐང་བའི་ཕྱིར།།འདིར་བྱོན་མཆོད
སྦྱིན་གཏོར་མ་བཞེས།།གནོད་སྦྱིན་གདོན་རྣམས་མཚམས་ཆོད་ཅིག།ཅེས་སོ་སོར་བསྐུར་རོ།།གཉིས་པ་བར་མཚམས་དམ་སྲི་མནན་པ་ནི།རཱུབ་བྱ་མགོ་ཅན་གྱི་སྙིང་ཁར་ཡ་མ་དུམ་སྲི་གམ་པ་རི་
མཱ་ར་ཡ་ཛཿཞེས་བྲིས་པ་འགྲུབ་ཁུང་དུ་བཀོད།གསེར་སྐྱེམས་གཏོང་།བདེན་བརྡར་འགུག་གཞུག་བྱས་ནས།དེའི་སྙིང་གར་ཕུར་པ་གདབ་ཅིང་།ཨཱརྱཱ་ཨ་ཙ་ལ་ད་མ་སྲི་བྷནྡྷ་བྷནྣ་མཱ་ར་ཡ་ཧཱུྃ་ཕཊ་ཅེས་བཟླ།
ཐུན་གྱིས་གྲབས་ཐོད་པ་མཚན་ངན་ཏུ་བཅུག་སྟེ་སྒྲུབ་ཁང་གི་ཐེམ་པའི་ཕྱི་རོལ་དུ་གནོན།རོ་གཡམ་རྡོ་རྗེ་རྒྱ་གྲམ་བྲིས་པས་ཁ་བཅད།འབྱུང་བ་ལྔས་རྒྱས་འདེབས།དེའི་སྟེང་དུ་དཔོན་སློབ་རྣམ་ལག་པ་ལུ་གུ་རྒྱུད་དུ་སྦྲེལ་ནས
སུམ་བྷ་ནི་བཟླ་བཞིན་པར་ལས་གཞུང་ལྟར་བྲོ་བརྡུང་ངོ་།།གསུམ་པ་སྒོ་བྱང་གདགས་པ་ནི།རོ་རས་སམ་ར་སོག་ལ་གཤེད་པོའི་སྐུ་སྔགས་བྱང་དང་བཅས་པ་བྲིས་པ་སྒོའི་ཡ་ཟེམ་ཕྱི་མར་གདགས་བཛྲ་ས་མཱ་ཛཿས་ཡེ་ཤེས་
སྤྱན་དྲངས།ཛཿཧཱུཾ་བཾ་ཧོཿས་བསྟིམ།ཨརྒྷཾ་ལ་སོགས་པས་མཆོད་ཅིང་གཏོར་མ་བསྔོ།ཧཱུྃ།ལྷ་སྲིན་སྡེ་བརྒྱད་འབྱུང་པོ་ཀུན།།ཁྱོད་ཀྱི་གཡོག་དང་འཁོར་ལགས་ན།།རྣམ་པར་སྨིན་

པའི་ཆོས་ཤོད་ལ།།བདག་གིས་འབྲས་བུ་མ་ཐོབ་པར།།སྒོ་འདི་ཚུན་ཆད་མ་གཏང་ཅིག་ཅེས་མེ་ཏོག་འཐོར་ལ།བཞི་པ་གསང་མཚམས་དམ་སྲི་མནན་པ་ནི།མ་ཏྲཾ་གྱི་གཟུགས་
མགོ་བོ་ལྷོ་ནུབ།རྐང་པ་བྱང་ཤར་དུ་བསྟན་པ་གན་རྒྱལ་དུ་གཞག་ལ།ཡི་དམ་གྱི་ང་རྒྱལ་ལ་གནས་པས་ལྕགས་ཀྱུའི་ཕྱག་རྒྱ་དང་བཅས།ཧཱུྃ།བྱང་ཆུབ་མཆོག་ཏུ་སེམས་བསྐྱེད་ཅིང་།།དུས་གསུམ་རྒྱལ།
བའི་སྐུ་སྤྲུལ་པ།།རིག་འཛིན་ངེས་པ་མང་པོ་ལ།།དངོས་གྲུབ་འཕྲོག་པར་བྱེད་པ་ཡི།།རུ་ཏྲ་རྟག་པའི་རྒྱལ་པོ་འདི།།ཁྲོ་བོ་ཆེན་པོའི་བྱིན་རླབས་ཀྱིས།།ཡུད་ཙམ་གྱིས་ནི་འདིར་ཁུག་ལ།།
སྡུག་བསྔལ་ཉམས་སུ་མྱོང་བར་གྱིས།།མ་ཏྲཾ་ཀ་རུ་ཏྲ་ཛཿདཀྱིལ་འཁོར་གྱི་ལྷ་ཚོགས་རྣམས་ཀྱི་བདེན་པས་དངོས་གྲུབ་ལ་བར་དུ་གཅོད་པའི་བདུད་དང་ལོག་འདྲེན་ཐམས་ཅད་ཨ་ཀཪྵ་ཛཿ
ཏྲི་ཡཾ་ཛཿཛཿཧཱུྃ་བཾ་ཧོཿས་བསྟིམཱ་ལ།སྙིང་རྗེས་ཁྱོད་བསྒྲལ་དམ་ཚིག་གི།།གསད་གནན་བྱ་བ་མ་ཡིན་ཏེ།།ཕུང་པོ་རྡོ་རྗེས་གཏམས་བྱས་ལ།།རྣམ་པར་ཤེས་པ་མྱ་ངན་འདའ།།ཧཱུྃ།ཆོས་
ལ་བལྟ་དང་གང་ཟག་བལྟ།།རྟག་ཆད་བལྟ་བའི་སྡིག་ཅན་ཁྱོད།།བདག་མེད་སྟོང་པའི་ཐོ་བས་གཞོམ།།འཇིགས་བྱེད་ཆེན་པོའི་ཞབས་ཀྱིས་གནོན།།མ་རིག་སྒོ་ལྔའི་སྦུབས་ལས་དྲལ།།རྣམ་

ས་ཆོས་ཀྱི་དབྱིངས་སུ་ཕཊཿ།ཅེས་རྩེ་གསུམ་གྱི་ཕྱག་རྒྱ་སྙིང་གར་བསྟུན་པས་གཟུགས་ཕུང་རྡུལ་གྱིས་ཞིག་པའི་ཁོག་པར་ཐོས་སྦྱང་བ་ནི།ཧཱུྃ།སྟོང་གསུམ་སྟོང་གི་ལོ་ཀ་ན།།དབུས་ཕྱོགས་སྟོང་གི་
འཇིག་རྟེན་ན།།དྲེགས་པ་བསྣོལ་བའི་གདན་སྟེང་ན།།རྡོ་རྗེ་ཁྲག་འཐུང་བྲོ་རར་ཆས།།ཞལ་གཅིག་ཕྱག་གཉིས་མཐིང་ནག་སྐུ།།རྡོ་རྗེ་དབྱིངས་ཕྱུག་ཡུམ་ལ་འཁྱུད།།རྡོ་རྗེ་ཐོད་ཁྲག་དཀྲུག་
ཤིང་གསོལ།།དུར་ཁྲོད་ཆས་ཀྱིས་ལྷ་སྲིན་འདུལ།།རྡོ་རྗེ་གཤོག་པས་བར་སྣང་བརྒྱངས།།སྤྱན་གསུམ་དམར་ཟླུམ་སྟོང་གསུམ་བསྲེགས།།མཆེ་བ་གཙིགས་པས་བདུད་བཞི་འཇོམས།
ལྗགས་དམར་གློག་སྟོང་འཁྱུག་པ་ཡིས།།སྟོང་གསུམ་མ་ལུས་གསལ་བར་བྱེད།།ཧཱུྃ་གི་སྒྲ་ནི་འབྲུག་བཞིན་སྒྲོགས།།བརྐྱང་བསྐུམ་ཞབས་གཉིས་བྲོ་བརྡུངས་པས།།བདུད་ནི་ཕྱེ་མར་འཐག་པའི
བྲོ།།ཀླུ་ནི་ཡོངས་སུ་བརྗོད་པའི་བྲོ།།བགེགས་རྣམས་མེར་ནི་སྲེག་པའི་བྲོ།།མ་བདུད་ཐལ་བར་བརླག་པའི་བྲོ།།དུར་ཁྲོད་འདི་ལ་བྲོ་བརྡུངས་པས།།དམ་ཉམས་གཤེད་ནི་བརླག་པར་འགྱུར།།
ཨོཾ་རུ་ལུ་རུ་ལུ་ཧཱུྃ་བྷྱོ་ཧཱུཾ།ཕྱོགས་བཞིར་རིགས་བཞིའི་བྲོ་བརྡུངས་པས།།བར་ཆད་བགེགས་ནི་སྦྱང་བར་འགྱུར།།ཁྲོ་བཅུ་རྡོ་རྗེ་འགྲོས་ཀྱིས་བླངས།།དྲག་པོ་བྱ་བའི་འགྲོས་ཀྱིས་བླངས།།བདུད་ཀྱི་

སྒོ་ལ་འཇུག་ཐག་བཅད།།ས་ཡི་རྟེན་ཕུར་འོག་ཏུ་དགོད།།རྡོ་རྗེ་རྒྱ་གྲམ་ཐག་པས་བྲག།དཀྱིལ་འཁོར་སྟན་དུ་རུ་ཏྲ་བཞིན།།དུར་ཁྲོད་གཞལ་ཡས་ཁང་དུ་བཟུང་།།སྒྲུབ
པ་བྱེད་པའི་རྫས་སུ་བཟུང་།།ཐུགས་དམ་སྐོང་བའི་བདུད་རྩིར་བཟུང་།།ཨོཾ་རུ་ལུ་རུ་ལུ་ཧཱུྃ་བྷྱོ་ཧཱུྃ་ཤཱནྟིཾ་སྭཱ་ཧཱ།པུཥྚིཾ་སྭཱ་ཧཱ།པཱུ་ཤཾ་སྭཱ་ཧཱ།མཱ་ར་ཡ་ཕཊ།ཅེས་བརྗོད་ལ་ཡན་ལག་ལྔ་སོ་སོ་དང་།
ན་སྙིང་དང་།ནང་ཁྲོལ་དང་།མཚན་མ་བརྒྱད་དཀྱིལ་འཁོར་གྱི་ཕྱོགས་མཚམས་བརྒྱད་དུ་བཀོད།བདག་གི་ཐུགས་ཀ་ནས་ཟླ་འཕྲོས་ཁོག་པ་ལ་ཐིམ་པས་ཁོག་པ་དུར་ཁྲོད་རོལ་པའི་གཞལ་ཡས
ང་གི་མཐའ་བསྐོར་དུར་ཁྲོད་བརྒྱད་ཀྱིས་བསྐོར་བར་གྱུར་པར་བསམས་ཞིང་ཁུ་ཚུར་དཔུང་མགོར་བསྐོལ་དབྱེ་དང་བཅས།ཧཱུྃ་པྲཾ་བེ་ཤ་ཡ་ཕཊཿཅེས་ལན་བདུན་གྱིས་སྤྲུལ་པའི་དཀྱིལ་འཁོར་གྱི་སྒོ་ཕྱེ།ཧཱུཾ་ཧཱུྃ་
ཧཱུྃ་ཧ་ན་ཧ་ན་ཕཊ་ཕཊ་ཕཊ་ཅེས་རྡོ་རྗེའི་གར་འགྲོས་ཀྱིས་ལན་གསུམ་བསྐོར་ནས་དཀྱིལ་འཁོར་གྱི་ནང་དུ་ཆུད་པར་བསྒོམ་མོ།།ལྔ་པ་འབར་བལྟ་སྟངས་སོགས་ཀྱིས་ནང་མཚམས་གཅོད་པ་ནི།སོ་སོའི་དམིགས་པ་ཁོང་དུ་ཆུད
བས།ཧཱུྃ།བདག་ཉིད་ཞེ་སྡང་རྡོ་རྗེ་ཡི།།སྤྱན་མིག་ཉི་ཟླ་འབར་ཞིང་བསྲེགས།།ཐུགས་ལས་ཁྲོ་བོའི་ཚྭ་ཚྭ་འཕྲོ།།སྟོང་གསུམ་སྤྲུལ་པའི་མེ་ཡིས་འགེངས།།ཕྱོགས་མཚམས།།

མཚོན་ཆ་འཆོལ་བས་གཏམས།།བདག་མེད་སྟོང་པར་མཚམས་བཅད་དོ།།ཨོཾ་སཱུརྱ་ཙནྡྲ་བཛྲ་ཀྲོ་ཏ་ཛཱ་ལ་རཾ་རཾ་ཙཀྲ་ཝརྟི་མ་ཧཱ་ཀྲོ་དྷ་སརྦ་དུཥྚཱཾ་ཨེ་ཧཱུྃ་ཕཊ།གཉིས་པ་དངོས་གཞི་ཐིག་ཚོན་གྱི་
རིམ་པའི་དང་པོ་ཐིག་ལས་ནི།གང་དུ་འདེབས་པའི་གཞི་དེར།བདུད་རྩི་ལྔ་དང་འབྱུང་ལྔས་བྱུག་ཅིང་།ཨོཾ་བཛྲ་ཨ་མྲྀ་ཏ་མཎྜ་ལ་ཧཱུྃ།ཁྲག་ཆེན་གྱིས་བྱུག་ཅིང་།ཨོཾ་རཀྟ་མཎྜ་ལ་ཧཱུྃ།ཀླད་ཆེན་གྱིས་བྱུག་
ཅིང་།ཨོཾ་ཀཾ་ཀ་པཱ་ལ་མཎྜ་ལ་ཧཱུྃ།ཞེས་བརྗོད་ཅིང་ཁྱིམ་མེད་པར་བྱུག་ཅིང་།གཞན་དོན་དུ་དབང་བསྐུར་བ་སོགས་ཀྱི་ཚེ།ལྷ་དང་བུམ་པ་སློབ་མ་སྟ་གོན་ཀྱང་སྐབས་འདིར་བྱ་བ་དབང་གི་སྤྱི་དོན